માણસનું મન સ્વસ્થ ન હોય તો તે ગમે તેવી સગવડોનો પણ દુરુપયોગ જ કરશે. ચંદ્ર સુધી પહોંચે તેટલા કોષો (cells) મગજમાં છે. બધાં કમ્પ્યૂટરો પૃથ્વી ઉપર પાથરી દઈએ તેનાથી વધુ કોષો માનવના મગજમાં છે. ૪૦ વર્ષની ઉંમર પછી રોજ ૩૫,૦૦૦ કોષો મરે છે, છતાં અડધું જ મગજ વપરાય છે, અડધું એમ ને એમ છે ! મગજમાં સો અબજ જ્ઞાનતંતુઓ છે. તેના ઇન્ટર-કનેક્શન(inter-connections)ની સંખ્યા સૃષ્ટિના કુલ પરમાણુથી અધિક છે. આંખ રંગના એંશી લાખ તફાવત ઓળખે છે. કાન ત્રણ લાખ અવાજો જુદા તારવે છે. આવા મગજમાં કે મનમાં દૈવી અને આસુરી વૃત્તિઓ પણ રહી છે. ભૌતિક રીતે ગમે તેટલો વિકાસ સાધીએ પણ આ કમ્પ્યૂટર યુગમાં વિશ્વશાંતિ માટે આસુરી વૃત્તિઓ દૂર કરી દૈવીવૃત્તિઓ જાગ્રત કરવાની છે. કમ્પ્યૂટરમાં જેમ વાયરસ આવે અને આખા વિશ્વમાં તે ­સરે અને કમ્પ્યૂટરોને ભારે નુકસાન કરે છે, તેમ માનવ મનમાં પણ કામ, ક્રોધ, લોભ, મોહ, રાગ-દ્વેષ, ઈર્ષ્યા, પૂર્વગ્રહ, અહંતા, મમતા વગેરે વગેરે વાયરસ કસંગના યોગે જાગ્રત થઈ જાય છે અને તેને પોતાને અને સમગ્ર વિશ્વને નુકસાન કરે છે. ણુશ્વૂ